Nariadenie Komisie (ES) č. 1578/2000
z 19. júla 2000,
ktorým sa vykonáva nariadenie Rady (ES) č. 577/98 o organizácii výberového zisťovania pracovných síl v spoločenstve týkajúce sa špecifikácie ad hoc modulu 2001 o dĺžke a typoch pracovného času
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 577/98 [1] z 9. marca o organizácii výberového zisťovania pracovných síl v spoločenstve naposledy zmenené a doplnené nariadením Komisie (ES) č. 1575/2000 [2], najmä na jeho článok 4 ods. 2,
keďže:
(1) V súlade s článkom 4 ods. 2 nariadenia (ES) č. 577/98 sa zostaví podrobný zoznam údajov, ktoré sa majú zozbierať v ad hoc module, najmenej 12 mesiacov pred začatím referenčného obdobia pre daný modul.
(2) Na to, aby sa monitorovali usmernenia zamestnanosti, Komisia potrebuje štrukturálne štatistiky o opatreniach o pružnom pracovnom čase a typoch pracovných zmlúv.
(3) Opatrenia stanovené v tomto nariadení sú v súlade so stanoviskom Výboru pre štatistické programy založenom rozhodnutím Rady 89/382/EHS, Euratom [3],
PRIJALA TOTO NARIADENIE
Článok 1
Podrobný zoznam údajov, ktoré sa majú zozbierať v ad hoc module roku 2001 je uvedený v prílohe k tomuto nariadeniu.
Článok 2
Toto nariadenie nadobúda účinnosť dvadsiaty deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 19. júla 2000